dh-unibe/image-text_koenigsfelden-charters-post-1500 huggingface dataset:
Wir, der schùlthes ✳ unnd ràt ✳ zuͦ Bernn, tuͦnd kùndt ✳ mitt diserm
brieff, ✳ als wir ✳ dann zuͦ Boͤtzenn, ✳ in unnser herrschafft Schaͤnnckenbaͤrg, ✳ ein nùwe tavernn ✳ uffgericht, ✳ dà aber die erwùrdigenn, ✳
geistlichenn ✳ froùwenn, ✳ aͤbttissin ✳ unnd convent ✳ des gotzhuͦsz ✳
Kùnigsfaͤldenn, ✳ vorhyn ✳ ein tavernn ✳ oùch gehept ✳ unnd noch haben, ✳
diewil aber unnser grùnd ✳ unnd meynùng ✳ nitt ist gewaͤsenn, ✳ das
dùrch soͤlliche uffrichttùng ✳ der nùwenn tavernn ✳ dem yetzbemaͤlttenn gotzhùsz ✳ an sinem thwynng ✳ unnd bann, ✳ zynnsz unnd
zaͤchenndenn ✳ unnd anndrer geraͤchtikeit, ✳ herrlikeit ✳ unnd zuͦgehoͤrd ✳
nàch anzoͤùg ✳ des urbers jetzbemaͤlts gotzhùsz ✳ deheynn schad, ✳ mangell, ✳ abbrùch, ✳ inganng ✳ oder letzùng ✳ soͤlle beschaͤchenn, ✳ sonnder das
jetzbemaͤltt gotzhùsz ✳ by dem allem ✳ ungeschwecht belibenn, ✳ harùmb zuͦ bestannd ✳ unnd sicherheit ✳ desselbenn ✳ so habenn wir ✳
desszhalb ✳ disernn brieff ✳ unnder unnserm anhanngenndenn sigel ✳
verwartt, ✳ uffrichtenn ✳ unnd dem beruͤrttenn ✳ gotzhuͦsz ✳ gaͤbenn ✳
làssenn ✳ uff mittwùchenn ✳ nàch sanntt Verenenn tag, ✳ nàch unnsers herrenn gebùrtt ✳ gezaltt thùsenndt fùnfhundertt ✳ unnd
sibenntzaͤchenn jàr. ✳
Königsf. 906
Staatsarchiv
AARGAU
✳ K ✳
✳ P ✳ 33 ✳
bekanndtnùsz ✳ dem gotzhùsz Kùngsfaͤldenn ✳ der
tavernn halb ✳
zuͦ
Boͤtzenn dz uns kein
schad sol sin an unser
gerechttykeitt ꝫcꝭ
es ist also